عدنان سمیع خان

عدنان سمیع خان بھارتی گلوکار، موسیقار، پیانو نواز اور اداکار ہیں۔ وہ خاص کر پیانو بجاتے ہیں اور ہندوستانی اور مغربی موسیقی سے رغبت رکھتے ہیں۔ امریکی جریدے کیبورڈ نے انھیں دنیا کا تیز ترین پیانو بجانے والا شخص قرار دیا۔ وہ موسیقی کے تقریباً 35 ساز بجانا جانتے ہیں۔

لندن میں نورین اور ارشد سمیع خان کے گھر پیدا ہونے والے عدنان سمیع کا گھرانہ پاکستانی، ہندوستانی اور افغان پشتون قبیلہ نورزئی سے رکھتا ہے۔ ان کی بعض میوزک البموں کو جنوبی ایشیا کی سب سے زیادہ فروخت ہونے والی البموں کی فہرست میں شامل ہونے کا اعزاز حاصل ہے۔ دی ٹائمز آف انڈیا نے انھیں ’’موسیقی کا سلطان‘‘ قرار دیا ہے۔

پس منظر 
عدنان 15 اگست 1971ء کو لندن میں پشتون والد ارشد سمیع خان اور کشمیری والدہ نورین خان کے گھر پیدا ہوئے۔ وہ امیر خاندان میں پلے بڑھے اور مملکت متحدہ میں تعلیم حاصل کی۔ عدنان کے والد نے پاکستان فضائیہ میں کیریئر کا آغاز کیا تھا، تاہم بعد ازاں انھوں نے دنیا بھر کے 14 ممالک میں پاکستان کے سفارت کار کی حیثیت سے نمایاں خدمات انجام دیں۔ عدنان کے دادا، جنرل محفوظ جان کا تعلق ہرات، افغانستان سے تھا اور وہ شاہ امان اللہ خان کے دورِ حکومت میں افغانستان کے چار صوبوں، ہرات، کابل، جلال آباد اور بلخ کے گورنر رہے تھے۔ عدنان کے پڑدادا جنرل احمد جان، بادشاہ امیر عبد الرحمن خان کے فوجی مشیر تھے اور انھوں نے کافرستان کو فتح کرکے اس کا نام نورستان رکھا تھا۔ تاہم، افغانستان میں حبیب اللہ کلکانی کے انقلاب کے دوران، عدنان سمیع کے دادا جنرل محفوظ جان کو قتل کر دیا گیا تھا۔ عدنان سمیع نے رگبی، ویسٹ مڈلینڈز، مملکت متحدہ کے رگبی اسکول میں داخلہ لیا۔ انھوں نے لندن یونیورسٹی سے صحافت اور سیاسیات میں بیچلر کی سند لی۔ بعد ازاں، عدنان نے کنگز کالج لندن سے ایل ایل بی کیا اور لنکن ان، انگلینڈ سے بیرسٹری میں کامیابی حاصل کی۔

عدنان سمیع پانچ سال کی عمر سے پیانو بجا رہے ہیں اور انھوں نے اپنی پہلی دھن نو سال کی عمر میں ترتیب دی تھی۔ جب وہ اپنے اسکول کی چھٹیوں پر بھارت گئے تو وہاں انھوں نے ماہر سنتور پنڈت شیوکمار شرما سے سے ہندوستانی کلاسیکی موسیقی سیکھنا شروع کی۔ عظیم بھارتی گلوکارہ، آشا بھوسلے نے آر ڈی برمن کے کنسرٹ میں دس سالہ عدنان سمیع میں چھپے ٹیلنٹ کو بھانپ لیا اور موسیقی کو بطور کیریئر اپنانے کی حوصلہ افزائی کی۔ وہ ماہر پیانو نواز، موسیقار اور گلوکار ہیں اور انھیں بھارتی اور مغربی کلاسیکی/نیم کلاسیکی موسیقی، جاز، راک اور پاپ موسیقی پر عبور حاصل ہے۔ لڑکپن ہی سے عدنان اسٹاک ہوم میں ٹی وی پروگرام میں پیانو بجایا کرتے تھے۔ تبھی امریکی جریدے، کیبورڈ نے انھیں دنیا کا تیز ترین کیبورڈ بجانے والا اور نوے کی دہائی کی دریافت قرار دیا تھا۔

مزید دیکھیے 
 جنرل رانی

حوالہ جات 

1971ء کی پیدائشیں
افغان نژاد پاکستانی شخصیات
بالی وڈ پس پردہ گلوکار
بقید حیات شخصیات
بھارت کے پاکستانی تارکین وطن
بھارت کے ٹیلی ویژن پیش کنندگان
بھارت میں فن کا مظاہرہ کرنے والے پاکستانی گلوکار
بھارتی مرد فلمی گلوکار
بھارتی مسلم شخصیات
پاکستانی پاپ گلوکار
پاکستانی فلمی گلوکار
پشتون شخصیات
پشتون نژاد بھارتی شخصیات
رگبی اسکول سے تعلیم پانے والی شخصیات
کنگز کالج لندن کے فضلا
لندن سے موسیقار
ممبئی سے موسیقار
نگار اعزاز جیتنے والی شخصیات
افغان نژاد ہندوستانی شخصیات
فنون میں پدم شری وصول کنندگان
Short description is different from Wikidata
کنڑا پس پردہ کے گلوکار
بھارت کے وطن گیر شہری
تیلگو پس پردہ کے گلوکار
اردو پس پردہ کے گلوکار